**Kardoskút Község Önkormányzata**

az egészségügyi szolgálati jogviszonyról szóló 2020. évi C. törvény alapján

pályázatot hirdet

**Kardoskút Község Önkormányzat  
  
Háziorvos**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Békés megye, 5945 Kardoskút, Petőfi u. 12.

**A munkakörbe tartozó, illetve a vezetői megbízással járó lényeges feladatok:**

A vegyes háziorvosi körzetben (felnőtt és gyermek) egészségügyi ellátás és iskolaegészségügyi ellátás területi ellátási kötelezettséggel; személyes és folyamatos orvosi ellátás nyújtása az egészségi állapot megőrzése, a betegségek megelőzése, korai felismerése és gyógyítása, továbbá egészségfejlesztés céljából; az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása, továbbá a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 4. § (2) - (3) bekezdése szerinti feladatok.

**Illetmény és juttatások:**

Az illetmény megállapítására és a juttatásokra az egészségügyi szolgálati jogviszonyról szóló 2020. évi C. törvény rendelkezései az irányadóak.

**Pályázati feltételek:**

•         Általános orvosi oklevél,

•         „B kategóriás jogosítvány,

•        Vállalkozási formában történő ellátás esetén a vállalkozás meglétét igazoló dokumentumok másolata,

•         A háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet szerinti képesítés és az ott, valamint az önálló orvosi tevékenységről szóló 2000. évi II. törvény, e törvény végrehajtásáról szóló 313/2011. (XII.23.) Kormányrendelet és az egészségügyi szolgáltatások gyakorlásának általános feltételeiről, valamint a működési engedélyezési ellátásról szóló 96/2003.(VII.15.) Kormányrendeletben előírt egyéb feltételek.

•         Egészségügyi alkalmasság igazolása

•         Magyar állampolgárság

•         Büntetlen előélet

•         Cselekvőképesség megléte

**A pályázat elbírálásánál előnyt jelent:**

•         Háziorvosi szakvizsga megléte

•         További szakirányú képesítés vagy végzettség

**A pályázat részeként benyújtandó iratok, igazolások:**

•         Orvosi diploma és szakirányú végzettséget, szakképesítést igazoló iratok másolati példányai

•         Szakmai és személyes fényképes önéletrajz

•         Nyilatkozat arról, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul

•         Nyilatkozatok: a) a pályázó hozzájárul ahhoz, hogy személyes adatait az eljárásban résztvevők megismerhetik b) a pályázó nyilatkozata arról, hogy személyét érintő kérdés tárgyalásáról nyílt vagy zárt ülést kér.

•         Egyéni vállalkozó esetén igazolás az egyéni vállalkozó nyilvántartásba vételéről

•         Igazolás működési jog engedélyezési feltételeinek fennállásáról

•         Praxis betöltési módjának (jogviszony) megjelölése, vállalkozási jogviszony esetén fenntartási, finanszírozási elképzelések bemutatása

•         Pályázó nyilatkozata arról, hogy a pályázat elnyerése esetén működési engedély kiadásához szükséges feltételeket teljesíti.

•         Három hónapnál nem régebbi hatósági erkölcsi bizonyítvány

**A munkakör betölthetőségének időpontja:**

A munkakör legkorábban 2025. február 1. napjától tölthető be.

**A pályázat benyújtásának határideje:** 2024. december 31.

A pályázati kiírással kapcsolatosan további információt Varga Pál polgármester nyújt, a +36209724182-os telefonszámon.

**A pályázatok benyújtásának módja:**

•         Postai úton, a pályázatnak a Kardoskút Község Önkormányzat címére történő megküldésével (5945 Kardoskút, Március 15 tér 3.) Kérjük a borítékon feltüntetni a pályázati adatbázisban szereplő azonosító számot: \_\_\_\_\_\_\_\_\_\_/2024., valamint a munkakör megnevezését: Háziorvos.

**vagy**

•         Elektronikus úton Varga Pál polgármester részére a polgarmester@kardoskut.hu e-mail címen keresztül

**vagy**

•         Személyesen: Varga Pál polgármester - Békés megye, 5945 Kardoskút, Március 15. tér 3.

**A pályázat elbírálásának módja, rendje:**

A pályázó személyes meghallgatására kerül sor, a Képviselő-testület dönt a kiválasztásról. Az önkormányzat fenntartja a jogot, hogy a pályázati eljárás bármely szakaszában a pályázati felhívást indoklás nélkül visszavonja, a pályázati eljárást megszüntesse, a pályázati eljárást eredménytelenné nyilvánítsa.

**A pályázat elbírálásának határideje:** 2025. január 15.

**A munkáltatóval kapcsolatos egyéb lényeges információ:**

Egészségügyi szolgálati jogviszony létesítése esetén 4 hónap próbaidő kerül kikötésre. A körzet tartósan betöltetlennek minősül.

**A munkáltatóval kapcsolatban további információt a www.kardoskut.hu honlapon szerezhet.**

**A KÖZIGÁLLÁS publikálási időpontja:**2024. november …..

*A pályázati kiírás közzétevője a Miniszterelnöki Kormányiroda (MK). A pályázati kiírás a közigazgatási szerv által az MK részére megküldött adatokat tartalmazza, így annak tartalmáért a hatályos jogszabály alapján a pályázatot kiíró szerv felel.*